
(Viešojo ir privataus sektorių partnerystės projekto aprašymo forma)

VIEŠOJO IR PRIVATAUS SEKTORIŲ PARTNERYSTĖS PROJEKTO APRAŠYMAS

I. BENDRA INFORMACIJA APIE VIEŠOJO IR PRIVATAUS SEKTORIŲ PARTNERYSTĖS PROJEKTĄ
	1. Viešojo ir privataus sektorių partnerystės (toliau – VPSP) projektą įgyvendinantis subjektas (toliau – viešasis subjektas)

	Vilniaus rajono savivaldybės administracija

	2. VPSP projekto pavadinimas

	Nemenčinės miesto sporto, sveikatingumo ir rekreacijos komplekso investicijų projektas

	3. VPSP projekto apimtis ir aprašymas

	Pagrindinė problema – nepakankamas sporto ir aktyvaus laisvalaikio paslaugų prieinamumas Vilniaus rajono savivaldybės gyventojams. Trūksta ne tik vandens sporto infrastruktūros, bet ir modernių uždarų patalpų komandinių sporto šakų erdvių. 
Projekto tikslas – gerinti Vilniaus rajono savivaldybės sporto, sveikatinimo ir laisvalaikio paslaugų kokybę ir didinti baseinų infrastruktūros ir krepšinio arenos paslaugų prieinamumą Vilniau rajono gyventojams, profesinio meistriškumo siekiantiems sportininkams bei rajono svečiams. 
Projekto uždavinys – išplėsti sporto, sveikatingumo ir laisvalaikio paslaugų infrastruktūrą Vilniaus rajone. Inicijuojamas Projektas padės ne tik spręsti aukščiau įvardintą pagrindinę problemą, tačiau kartu bus sukurtas naujas traukos centras Vilniaus rajone 
Projekto veiklos: projektavimas; statyba; infrastruktūros įveiklinimas ir priežiūra, viešųjų paslaugų teikimas bei komercinių veiklų vykdymas.
Projektą sudaro du etapai:
I etapas – 8 takų 50 m baseino pastato (5 000 kv. m. ) statyba su įrengimais ir baldais. 
II etapas - sporto salės pastato (2 350 kv. m. ) statyba su sporto ir treniruoklių salės įrengimais ir baldais. Projekto II etapą planuojama pradėti įgyvendinti užbaigus I etapą.  
Bendra investicijų suma 21 984 150,10 Eur be PVM arba 26 600 821,62 Eur su PVM, iš jų:
I etapas – 14 601 905,93 Eur be PVM arba 17 668 306,17 Eur su PVM;
II etapas – 7 382 244,18 Eur be PVM arba 8 932 515,45 Eur su PVM.
Prognozuojant Projekto pajamas laikomasi prielaidos, kad aktyvių narysčių ir vienkartinių apsilankymų skaičius nustatytas remiantis Vilniaus rajono savivaldybės pateiktais prognozuojamasi duomenimis – 2000 aktyvių narysčių. Atsižvelgiant į  LTU Aquatics pateiktą preliminarų paslaugų poreikį (2904 takvalandės) bei įvertinant papildomą rinkos poreikį planuojama, kad komercinės takvalandės sudarys 6000 takvalandžių.
Prognozuojant viešosios paslaugos poreikį (baseino infrastruktūros poreikį), daroma prielaida, jog viename take vienu metu mokytis plaukti gali 10 mokinių. Antrokų mokymo plaukti programoje nurodyta, jog per metus vaikas dalyvauja 32 užsiėmimuose. Tokiu atveju, vienam mokiniui per metus turi būti skiriamos 3,2 takvalandės. Remiantis ŠVIS duomenimis, Vilniaus rajono savivaldybėje antrokų 2024-2025 mokslo metais skaičius siekia 1 264 mokinius. Įvertinus tai, kad Vilniaus rajono savivaldybėje yra inicijuojamas ir Rudaminos sporto komplekso projektas, planuojama, kad 50 proc. Vilniaus rajono savivaldybės antrokų mokymo plauki paslaugos bus teikiamos šiame Objekte. Bendras takvalandžių poreikis antrokų mokymo plaukti programai siekia 2022,4 takvalandžių. Įvertinus papildomą savivaldybės poreikį (reabilitacijai, gydymo paslaugoms, kitiems neformaliojo ugdymo dalyviams ir kt.) bendras takvalandžių poreikis sudaro 3500 takvalandžių per metus. Taip pat remiantis Vilniaus rajono savivaldybės duomenimis, planuojama, kad sporto salės pastato kuriame bus įrengiama sporto salė rankiniui, salės futbolui, krepšiniui, tenisui ir tinkliniui ir treniruoklių salė, savivaldybės poreikiams bus reikalinga vidutiniškai 24 val. per savaitę. Bendras metinis poreikis sudaro 1248 val. Projektą įgyvendinant VPSP būdu Vilniaus rajono savivaldybė, kaip Valdžios subjektas, prašys iš privataus partnerio 3 500 nemokamų takvalandžių per metus ir  1248 nemokamų valandų sporto salės rankiniui, salės futbolui, krepšiniui, tenisui ir tinkliniui bei treniruoklių salės paslaugų, tad naujas kompleksas veiklos pajamų iš savivaldybės negaus. Pažymėtina, kad esant neužimtoms valandoms, numatytoms Vilniaus rajono savivaldybės poreikiams, privatus partneris turės teisę vykdyti komercinę veiklą. Sporto salės rankiniui, krepšiniui ir kitoms sporto šakoms nuomos kaina nustatyta remiantis Active Vilnius arenų kainomis. Planuojama, kad sporto salė (arena) veiks 5 302 valandas per metus. Planuojama, kad arenos komercinis užimtumas sudarys 50 proc. viso darbo laiko. 

	4. VPSP projekto terminai

	Nagrinėjamo Projekto ataskaitinis laikotarpis buvo apibrėžtas remiantis Europos Komisijos kaštų-naudos analizės rengimo rekomendacijomis viešųjų investicijų projektų finansiniam vertinimui taikomas 15 metų ataskaitinis projekto vertinimo laikotarpis, kai vertinama teritorijų urbanistinė plėtra. Atsižvelgiant į tai siūlomas Projekto ataskaitinis laikotarpis bei partnerystės sutarties trukmė – 18 metų, iš kurių Vilniaus rajono savivaldybė paslaugas gautų 15 metų. Planuojama, kad partnerystės sutartis bus pasirašyta iki 2027 m. gruodžio 31 d. Tuomet investicijų projekto pirmi įgyvendinimo metai bus 2028 m., paskutiniai projekto įgyvendinimo metai – 2045 m.



II. INVESTICIJŲ PROJEKTO IR VIEŠOJO IR PRIVATAUS SEKTORIŲ PARTNERYSTĖS PROJEKTO VEIKLOS
	1. Išvardinkite su VPSP projektu susijusias veiklas ir veiklas, kurias viešasis subjektas vykdys pats

	Nr.
	Veiklos, kurias viešasis subjektas vykdys pats
	Veiklos, kurias privalomai vykdys Privatus subjektas
	Veiklos, kurias privatus subjektas galės vykdyti savo iniciatyva ir savo rizika

	1.1.
	
	Projektavimo ir inžinerinės paslaugos
	[bookmark: _Hlk213230117]Maitinimo, renginių organizavimas, sporto inventoriaus nuoma, patalpų nuoma, reklaminio ploto nuoma bei kitos pajamas generuojančios ūkinės-komercinės veiklos.

	1.2.
	
	Statybos darbai
	

	1.3.
	
	Sporto paskirties pastato įrangos diegimas
	

	1.4.
	
	Sporto paskirties pastato įveiklinimas
	

	1.5.
	
	Infrastruktūros eksploatavimas,
administravimas ir priežiūra
	

	1.6.
	
	
	

	2. Jeigu yra poreikis, pateikite paaiškinimus dėl VPSP projekto veiklų pasilikimo viešajam subjektui ir (ar) / perdavimo privačiam subjektui.   

	Nr.
	Veiklos pavadinimas
	Paaiškinimas

	2.1.
	Projektavimo ir inžinerinės paslaugos

	Techninio projekto parengimas, projekto ekspertizė, techninė priežiūra ir projekto
vykdymo priežiūra. Veiklos preliminari vertė nurodyta IP. Projektavimo veiklą siekiama perduoti siekiant išvengti projektavimo klaidų ir ginčų dėl jų statybų ar po statybų metu.

	2.2.
	Statybos darbai
	Apie 7350 kv. m. ploto sporto komplekso nauja statyba. Veiklos preliminari vertė nurodyta IP. Siekiama perduoti privačiam statybos riziką bei ją finansuoti, siekiant optimizuoti terminus, biudžetą, apimtį. Perdavus privačiam šią riziką ir veiklą jo mokėjimai siejami tiesiogiai su tinkamu statybos rizikos valdymu. Privatus partneris kompleksiškai bus atsakingas už sukurtos infrastruktūros kokybę per visą sutarties laikotarpį.

	2.3.
	Sporto paskirties pastato įrangos diegimas

	Veiklos užtikrinimui įsigyjama įranga – persirengimo kambarių įranga, priėmimo patalpos įranga, baseino patalpos įranga, treniruoklių salės ir grupinių užsiėmimų salės
įranga, kavinės įranga. Veiklos preliminari vertė nurodyta IP.  Privatus subjektas, siekdamas kuo didesnės naudos ir greitesnės investicijų grąžos, yra linkęs kaip įmanoma greičiau atlikti įrengimo darbus. Be to privatus subjektas įsigydamas įrengimus neturi jokių įstatyminių apribojimų, todėl jo derybinės galios su potencialiais tiekėjais yra ženkliai didesnės. Privatus subjektas įsigydamas reikiamą įrangą turi
galimybę atgauti sumokėtą prikimo PVM, todėl faktiškai kaina jam yra apie 1/5 mažesnė. Papildomai privatus subjektas turi galimybes derėtis dėl apmokėjimo sąlygų.

	2.4.
	Sporto paskirties pastato įveiklinimas
	Sporto paskirties pastato įveiklinimą įskaitant neformalaus švietimo paslaugas, suaugusiųjų sportinės veiklos paslaugas ir sporto renginių organizavimą, siūloma perduoti privačiam subjektui atsižvelgiant į privataus subjekto turimą patirtį valdant paslaugų teikimo ir infrastruktūros būklės užtikrinimo (kaip teikiamos paslaugos) rizikas. 
Taip pat pagal teisės aktus savivaldybė pati tokios veiklos vykdyti negali, turi būti atrinktas privatus subjektas, kuriam būtų suteikta teisė vykdyti komercinę veiklą. Privatus subjektas turi didesnę patirtį vykdant minimas veiklas, gali lanksčiai reaguoti į paklausos pokyčius, vykdyti lanksčią ir rinkos sąlygas atitinkančią kainodarą, organizuoti paslaugų rinkodarą.


	2.5.
	Infrastruktūros eksploatavimas,
administravimas ir priežiūra
	Eksploatacijos bei techninės priežiūros veiklos perdavimas privačiam siejamas su siekiu perduoti ją valdyti subjektui, kuris turi daugiau įrankių ir motyvacijos ją tinkamai suvaldyti. Metinį mokėjimą siejant su tinkamu paslaugų teikimu, privatus subjektas yra tinkamiausias šios veiklos subjektas. Apimtis: 
1. Sporto, sveikatingumo, ir rekreacijos komplekso nuomos organizavimas bei sutarčių administravimas;
2. Techninė priežiūra;
3. Teritorijos priežiūra, įskaitant automobilių stovėjimo aikštelę, (tvarkymas, viešųjų paslaugų apmokėjimas);
4. Patalpų valymas;
5. Higienos normų užtikrinimas;
6. Komunalinių ir kitų su pastato eksploatacija susijusių paslaugų apmokėjimas;
7. Įsigytos įrangos eksploatacija ir priežiūra (garantinio laikotarpio valdymas).

Vilniaus rajono savivaldybė, siekdama užtikrinti kokybišką vaikų popamokinį užimtumą, sportinį aktyvumą, profesionalaus sporto poreikius, nuolatos turi atliepti vietos gyventojų poreikius, tam skiriant lėšas (remontui, rekonstrukcijai, naujai statybai ir pan.) bei žmogiškuosius išteklius. Todėl siekiant taupyti minėtas sąnaudas, naujai
įrengtos infrastruktūros eksploatacijos ir priežiūros veikla yra perduodama privačiam
subjektui.
Privatus subjektas siekdamas kuo ilgiau išlaikyti kokybišką sporto paskirties pastato,
lauko teritorijos būklę bei tokiu būdų sutaupyti remontui reikalingas lėšas, skirs nuolatinį dėmesį sukurtos infrastruktūros priežiūrai. Be to privatus subjektas gali tiesiogiai įsidarbinti darbuotojus, kurie bus tiesiogiai atsakingi už infrastruktūros priežiūrą, turi galimybę susigrąžinti pirkimo PVM, tai mažina veiklos kaštus. Taip pat privatus subjektas nėra apribotas aiškiomis ir griežtomis vidinių procesų vykdymo procedūromis, todėl įvairūs veiklos procedūrų sprendimai priimami ir įvykdomi ženkliai greičiau.



III. TURTAS
	1. Duomenys apie esamą turtą, tiesiogiai susijusį su planuojamo VPSP projekto įgyvendinimu

	

	1.1. Jeigu privačiam subjektui numatoma perduoti esamą turtą (atnaujinimui, modernizavimui, rekonstrukcijai), pasirinkite esamo turto tipus ir pateikite informaciją apie turtą. Jei esamą turtą sudaro daug atskirų vienetų, informaciją pateikite atskiru priedu

	
	Žemės sklypas (-ai)
	Nekilnojamasis turtas (išskyrus žemę)
	Kilnojamasis ilgalaikis turtas
	Kitas turtas

	1.1.1. Turto pavadinimas
	Žemės sklypas
	
	
	

	1.1.2. Unikalus numeris
	4400-5624-4643
	
	
	

	1.1.3. Adresas
	Vilniaus r. sav., Nemenčinė, Kranto g. 23 A

	
	
	

	1.1.4. Pagrindinės turto charakteristikos (bendrasis plotas, užstatymo plotas, aukštingumas ir pan.)
	9184 kv. m
	
	
	

	1.1.5. Turto naudojimo paskirtis
	Visuomeninės paskirties objektų teritorija.
	
	
	

	1.1.6. Kokia teise viešasis subjektas valdo, naudoja ir (ar) disponuoja turtu
	Patikėjimo teisė

	Pasirinkite iš sąrašo	Pasirinkite iš sąrašo	Pasirinkite iš sąrašo
	1.1.7. Ar viešojo subjekto turtinės teisės yra apribotos?
	Ne	Pasirinkite iš sąrašo	Pasirinkite iš sąrašo	Pasirinkite iš sąrašo
	1.1.8. Ar turtas šiuo metu naudojamas?
	Ne	Pasirinkite iš sąrašo	Pasirinkite iš sąrašo	Pasirinkite iš sąrašo
	1.2. Esamo turto vertė ir naudotojai

	1.2.1. Turto likutinė vertė šio dokumento pildymo dienai pagal viešojo subjekto apskaitos duomenis 
	Nežinoma
	
	
	

	1.2.2. Turto dabartiniai naudotojai
	Vilniaus rajono savivaldybė
	
	
	

	2. Duomenys apie naujai kuriamą turtą

	

	2.1. Apibūdinkite numatytus įpareigojimus privačiam subjektui sukurti naują turtą

	
	Nekilnojamasis turtas (išskyrus žemę)
	Kilnojamasis ilgalaikis turtas
	Trumpalaikis turtas
	Kitas turtas

	2.1.1. Turto pavadinimas
	Sporto, sveikatingumo, ir rekreacijos kompleksas
	
	Baldai ir įranga
	

	2.1.2. Adresas (jeigu žinomas)
	Vilniaus r. sav., Nemenčinė, Kranto g. 23 A
	
	
	(jei suteiktas)

	2.1.3. Pagrindinės naujai kuriamo turto charakteristikos
	8 takų 50 m baseino pastatas (5 000 kv. m. ).
Sporto salės pastatas (2 350 kv. m. ) 
	(Turto rūšis, tipas,)
	Baseino pastato įranga ir baldai.
Sporto salės su treniruoklių sale įranga ir baldai.
	(Turto rūšis, tipas)

	2.1.4. Ar privačiam subjektui planuojama palikti nuosavybės teisę į naują turtą pasibaigus VPSP sutarties įgyvendinimui?
	Ne	Pasirinkite iš sąrašo	Ne	Pasirinkite iš sąrašo
	2.2. Apibūdinkite privataus subjekto savo rizika kuriamą naują turtą (jeigu privačiam subjektui yra numatyta tokia galimybė) 

	
	Nekilnojamasis turtas (išskyrus žemę)
	Kilnojamasis ilgalaikis turtas
	Trumpalaikis turtas
	Kitas turtas

	2.2.1. Turto pavadinimas
	
	
	
	

	2.2.2. Kokia teise privatus subjektas valdys, naudos ir (ar) disponuos nauju turtu VPSP sutarties galiojimo metu?
	Pasirinkite iš sąrašo	Pasirinkite iš sąrašo	Pasirinkite iš sąrašo	Pasirinkite iš sąrašo
	2.2.3. Ar privačiam subjektui planuojama palikti nuosavybės teisę į naują turtą pasibaigus VPSP sutarties įgyvendinimui?
	Pasirinkite iš sąrašo	Pasirinkite iš sąrašo	Pasirinkite iš sąrašo	Pasirinkite iš sąrašo


IV. MOKESČIŲ TAIKYMAS
	 Mokesčių taikymas / atleidimas nuo mokesčių

	

	Planuojama, kad Privatus subjektas bus atleistas nuo šių mokesčių:
· Turto nuomos mokesčio;
· Žemės nuomos mokesčio;
· Savivaldybės infrastruktūros plėtros įmokos;
· Nekilnojamojo turto mokesčio.

Visi šių mokesčių atleidimai gali būti svarstomi Vilniaus rajono savivaldybės ir priėmus teigiamą sprendimą būtų užtikrintas didesnis paslaugų prieinamumas ir palankesnė kainodara vartotojams (paslaugų gavėjams).



V. PROJEKTŲ KONSOLIDAVIMAS
	Projektų konsolidavimo galimybė

	

	Vilniaus rajono savivaldybės administracija šiuo metu yra priėmusi sprendimą dėl Rudaminos vandens sporto objekto (baseino) statybų inicijavimo. Vis dėlto, šis projektas nėra susijęs su šiuo projektu, kadangi jis yra įgyvendinamas kitoje geografinėje teritorijoje, skirtoje aptarnauti kitą gyventojų segmentą. Atitinkamai – konsolidavimas neplanuojamas.




VI. KITA SVARBI INFORMACIJA APIE VIEŠOJO IR PRIVATAUS SEKTORIŲ PARTNERYSTĖS PROJEKTĄ
	IP analizė parodo, kad įgyvendinus projektą padidės sporto, sveikatingumo ir laisvalaikio paslaugų pasiūla Vilniaus rajone. Projekto įgyvendinimui reikės 21,98 mln.  Eur (be PVM) investicijų. Pasirinkus 7,60 mln. Eur su PVM (nominalia verte) metinius mokėjimus , pradedant mokėti 6-iaisiais projekto metais, I alternatyva tampa finansiškai gyvybinga bei atsiperkanti (iš privataus subjekto perspektyvos) bei generuojanti 7,2 proc. Projekto VGN bei 12 proc. nuosavo kapitalo srautų VGN.

Rengiant investicijų projektą buvo atlikta rinkos konsultacija dėl privataus sektoriaus suinteresuotumo dalyvauti projekte pagal VPSP modelį. Atliekant rinkos tyrimą buvo kreiptasi į potencialius rinkos dalyvius – rangovus ir paslaugų teikėjus – su tikslu įvertinti jų motyvaciją bei galimybes įgyvendinti projektą. Konsultacijos metu buvo gauti dveji konkretūs pasiūlymai: UAB „Veikmės statyba“ ir AB „PST Group“. Šie ūkio subjektai išreiškė suinteresuotumą dalyvauti tolimesnėse procedūrose. 



VII. VIEŠOJO SUBJEKTO DEKLARACIJA
	Aš, toliau pasirašęs asmuo, patvirtinu, kad: 
1) šiame dokumente pateikti duomenys yra teisingi;
2) Projekto įgyvendinimas visiškai atitinka viešojo subjekto interesus, yra aktualus ir generuojantis socialinę-ekonominę naudą;
3) Privatus subjektas (-ai) nėra atrinktas (-i) ir viešasis subjektas nėra atlikęs jokių veiksmų, galinčių suteikti diskriminacinį pranašumą bent vienam privačiam rinkos dalyviui;
4) Viešasis subjektas yra pajėgus prisiimti ilgalaikius finansinius įsipareigojimus įgyvendinti projektą visa apimtimi.



	Viešojo subjekto vardu:
	 

	
 
	 

	(vardas, pavardė)
	(parašas)

	 
	

	
 
	

	(pareigos)
	

	/Prie VPSP projekto aprašymo gali būti pridedami kiti dokumentai, patvirtinantys ar pagrindžiantys šiame dokumente pateiktą informaciją, jei yra nurodykite:
Pridedami kiti dokumentai, patvirtinantys ar pagrindžiantys šiame dokumente pateiktą informaciją:

	 1.
 2.
 3.





